Steam Deck

Steam Deck on Valve'i arendatud käeshoitav arvuti, mille sihtotstarve on arvutimängude mängimine läbi Steam'i. Steam Deck tuli müügile 25. veebruaril 2022. Steam Deckiga on võimalik mängida kasutaja Steami kogus olevaid Windowsi operatsioonisüsteemiga arvutitele mõeldud mänge kasutades Proton ühilduvuskihti. Steam Deckile on paigaldatud Valve'i poolt arendatav Arch Linux'il põhinev Linuxi distributsioon SteamOS. Steam Decki on lisaks käes hoidmisele võimalik ka ühendada välise monitori, hiire ja klaviatuuriga. Steam Deck'ist on ilmunud kaks mudelit, neist hilisem on OLED-mudel, mis ilmus 2023. aasta novembris. Steam Decki tarkvara on kasutaja poolt muudetav ning sellele on võimalik paigaldada ka Microsoft Windows operatsioonisüsteem.

 Ajalugu 
Valve tõi 2015. aastal turule SteamOS-i kasutava mänguarvutite sarja nimega Steam Machine, mille eesmärk oli tuua Linuxil põhinev mängimine laiemale publikule. Kuigi projekt ise vaibus tasapisi ning Valve taandus sellest 2018. aasta kevadeks, jäi ettevõte kindlaks ideele pakkuda avatud riistvaraplatvormi. Steam Decki disainer Scott Dalton märkis, et Steam Machine'i suurim probleem oli klassikaline „kana ja muna“ olukord – mängijad ei võtnud Linuxit omaks, kuna polnud piisavalt mänge, ja mänguarendajad ei toetanud Linuxit, kuna kasutajaid oli vähe. Linuxi mängude nappus Steam Machine'i eluajal viis Valve'i investeerima Protoni arendamisse — Linuxi ühilduvuskihti, mis võimaldab Windowsil põhinevaid mänge Linuxil käivitada ilma modifikatsiooniteta.

Mõned varased prototüübid Valve’i 2015. aastal välja antud Steam Controller'ist sisaldasid keskele paigutatud väikest LCD-ekraani, mida oli võimalik programmeerida lisakuva funktsioonideks mängimise ajal. Üks tollastest ideedest oli ühendada kontroller Steam Linki funktsioonidega – seade, mis võimaldas arvutist mängusisu voogedastada teisele ekraanile. Prototüübi eesmärk oli kuvada see pilt otse kontrolleri sisseehitatud ekraanile. Seda peeti hiljem väga varajaseks Steam Decki kontseptsiooniks. 2021. aasta mais hakkasid levima kuulujutud, et Valve töötab uue kaasaskantava mänguseadme kallal. Steami tarkvarakoodis tehtud muudatused viitasid seadmele koodnimega SteamPal, ja ka Gabe Newelli kommentaarid vihjasid ettevõtte tegevusele konsoolimängude suunal. Peagi suutis Ars Technica kinnitada, et Valve’il on tõepoolest uus riistvaraprojekt arenduses.

Valve avalikustas Steam Decki 15. juulil 2021. Seade tuli kolmes erinevas mudelis, sõltuvalt sisemälust, ja tarned algasid 2022. aasta veebruaris Põhja-Ameerikas ja Euroopas, teiste piirkondadega liitudes aasta jooksul. Valve'i tegevjuht Gabe Newell ütles Steam Decki lähenemisviisi kohta: "Mängijana on see toode, mida olen alati tahtnud. Ja mänguarendajana on see mobiilseade, mida olen alati soovinud meie partneritele.". Newell lisas, et ta usub, et see on täiesti uus personaalarvutite riistvarakategooria, milles Valve ja teised tootjad jätkavad osalemist, kui Steam Deck osutub edukaks. Seetõttu oli oluline hoida hind mõistlik, et näidata kontseptsiooni elujõulisust. Süsteemi avatust pidas Newell samuti oluliseks omaduseks, kuna see on personaalarvutite maailma "supervõime" võrreldes tüüpiliste konsoolisüsteemidega. Ta ei tahtnud seada piiranguid sellele, mida lõppkasutaja seadmega teha võib, näiteks lubades teistel tarkvaradel peale Steami sellel töötada.

Valve teatas 2023. aasta novembris kahest uuest Decki mudelist, millel on OLED-ekraanid, suurem aku mahutavus ja paremad jahutusomadused, samuti muud riistvaraparandused ühenduvuse ja tõhususe suurendamiseks, aga seadme üldine jõudlus jäi muutumatuks. Need mudelid asendasid kaks olemasolevat mudelit. Valve'i riistvaradisainerid ütlesid, et nad oleksid tahtnud juba esialgsetesse mudelitesse OLED-ekraanid lisada, kuid tol ajal ei olnud turul piisavalt kvaliteetseid ja sobiva suurusega OLED-ekraane ning seadme väljalase oleks pidanud edasilükkuma 12–18 kuud. Koos OLED-mudelite teatamisega kinnitas Valve, et nad töötavad Steam Deck 2-he kallal, millel on üldised süsteemitäiendused, sealhulgas uuendatud CPU ja GPU kiibid. 

Riistvara

 LCD-mudelid 
Steam Deckis on koostöös AMD-ga välja töötatud eriline APU nimega Aerith, mis koosneb Zen 2 arhitektuuril põhinevast neljatuumalisest/kaheksalõimelisest põhiprotsessorist ja RDNA 2 arhitektuuril põhinevast 8 arvutustuumaga graafikaprotsessorist. Mõlemad protsessorid muudavad oma taktsagedust vastavalt vajadusele: põhiprotsessor vahemikus 2,4–3,5 GHz ja graafikaprotsessor 1,0–1,6 GHz. Valve on öelnud, et põhiprotsessori jõudlus on võrreldav Ryzen 3000 seeria protsessoritega ja graafikaprotsessori jõudlus Radeon RX 6000 seeria graafikakaartidega. Deckil on 16 GB LPDDR5-muutmälu neljakanalises konfiguratsioonis kogu ribalaiusega 88GB/s.    

Steam Deck on saadaval kolmes eri hinnaga konfiguratsioonis, mille vahe seisneb peamiselt salvestusmahu kiiruses ja suuruses. Soodsaimal mudelil on 64 GB eMMC mälukaart PCIe 2.0 x1 siinil. Nii keskmisel kui kallimal variandil on NVMe pooljuhtketas PCIe 3.0 x4 siinil, vastavalt 256 GB ja 512 GB mahuga. Deckil on olemas ka microSD mälukaardi pesa.

Käeshoitavaks mängimiseks on Deckil 7-tolline puutetundlik 1280x800 resolutsiooniga 60 Hz värskendussagedusega LCD-kuvar. Sisendseadmeid on Steam Deckil palju: kaks pöialdega juhitavat juhtkangi, 2 puuteplaati, suundnupustik, ABXY nupud, 2 päästikunuppu kummaski ülemises nurgas ja kaks nuppu seadme tagaküljel. Mitmetel sisenditel on ka haptiline tagasiside. Lisaks eelmainitutele kasutab Deck ka güroskoopi täpsemaks kursori juhtimiseks.

Steam Deckil on olemas Bluetooth ja WiFi (IEEE 802.11a/b/g/n/ac) ühenduvus. Lisaks sisemistele stereo kõlaritele ja mikrofonile on võimalik ka 3,5 mm pordi kaudu ühendada väliseid kõrvaklappe. Deckil on 40 Wh aku, mis suudab 7-8 tundi toita suhteliselt vähe ressurssi nõudvaid tegevusi nagu mängude voogedastus, 2D-mängud ja veebis surfamine. Pikema kasutusaja tagamiseks on seadmel kaadrisageduse piiraja. Tulekul on ka dokk väliste seadmete mugavamaks ühendamiseks, mis suudab edastada 8K-signaali 60 Hz või 4K-signaali 120 Hz värskendussagedusega.

 OLED-mudelid 
Kaks uut mudelit tulid välja 16. novembril 2023. Need mudelid 512 GB ja 1 TB sisemäluga asendasid varasema tippklassi LCD-versiooni. 64 GB ja 512 GB LCD-mudelid lõpetati, 256 GB mudel jäi uueks baasversiooniks. Uuenduste hulka kuuluvad suurem 7,4-tolline (19 cm) OLED 90 Hz ekraan, Wi-Fi 6E ja Bluetooth 5.3 tugi, 50Wh aku ja täiustatud jahutus. OLED-mudelil on uus APU nimega Sephiroth, mis põhineb 6 nm tootmisprotsessil. 

Tarkvara

 Operatsiooni süsteem 
Steam Deckile on installeeritud Arch Linuxil põhinev SteamOS v3.0. SteamOS tarkvara sisaldab Proton ühilduvuskihti, mis võimaldab enamikul Windowsile disainitud mängudel töötada Linuxil põhinevatel operatsioonisüsteemidel.


Arvutimängude arendajatel on võimalik Steami platvormi kaudu lisada Decki riistvara jaoks sobivuse parandamiseks madalama resolutsiooniga tekstuure ja efekte, mis laaditakse alla automaatselt mängu tavafailide asemel.

 Kasutjaliides 
Steam'i klient Deckil kasutab uuendatud kaustajaliidest ja funktsioone, erinevalt tavalisest lauaarvuti kliendist. Erinevalt Big Picture režiimist, mis oli mõeldud teleriekraanidele ja arendatud eraldi haruna, on Decki klient kooskõlas tavapärase Steam'i lauaarvuti versiooniga, lisades uusi funktsioone ja juhtimiselemente, mis hõlbustavad navigeerimist kontrolleriga, ning lisades kaasakantavale seadmele tüüpilised omadused, nagu aku kestvus ja traadita võrgu ühendus. Valve asendas 2023. aasta veebruaris Big Picture režiimi uue liidesega, mis põhineb Steam Decki kasutajaliidesel. Muidu toetab Decki Steam'i versioon kõiki teisi funktsioone, nagu kasutajaprofiilid, sõbralistid, mängukogukonnad, pilvesalvestus, Steam Workshopi tugi ja Remote Play funktsioon. Valve täiustas ka Steam'i pilvesalvestusteenust, lisades 2022. aasta jaanuaris Dynamic Cloud Sync'i, mis võimaldab mängu salvestusi sünkroonida ka mängimise ajal, mitte ainult siis, kui mäng suletakse.

 Mängud 
Steam Deck kuvab Steamis müügil olevate mängude sobivust. Linuxi jaoks arendatud mängud töötavad Deckil natiivelt. SteamOS sisaldab Proton'i tuge, mis võimaldab Windowsi jaoks arendatud mänge käivitada Linuxi baasil SteamOS-il. ProtonDB (kogukonna poolt hallatav andmebaas) järgi ei olnud mitmed populaarsed Steam'i mängud algul Proton'iga ühilduvad, peamiselt tänu piraatlusevastaste ja petmisvastaste kaitsemehhanismide või DRM-i tõttu. Valve teatas, et nad teevad koostööd nende tarkvaralahenduste pakkujatega, et parandada Proton'i tuge ning samas julgustada arendajaid looma spetsiaalseid Linuxi versioone. Valve märkis, et nad ei olnud oma testimisel leidnud veel ühtki mängu, mis Deckil jääks alla 30 kaadri sekundis, mis on võrreldav kaheksanda põlvkonna konsoolidega. Proton toetab ka AMD FidelityFX Super Resolution (FSR) tehnoloogiat. Kuigi Proton toetab Nvidia DLSS-i, ei ole see Deckil kasutatav.

Et vältida segadust mängude ühilduvuse osas, tõi Valve 2021. aasta oktoobris kasutusele süsteemi, kus nad kontrollivad mängude ühilduvust Steam Deckiga ja märgistavad need järgmiselt:

 Verified: täismahus sobivad;
 Playable: vajavad väikest seadistamist;
 Unsupported: ei tööta korralikult (näiteks VR-mängud või Windows-spetsiifilised koodekid).

Need märgistused muutuvad aja jooksul nii Steam Decki tarkvara täiustumisel kui ka arendajate poolt mängudele tehtud värskenduste tõttu, et parandada ühilduvust Steam Decki tarkvaraga.

Mänge saab paigaldada kas Decki sisemällu või SD-kaardile, kus kumbki salvestuskoht toimib eraldiseisva Steam'i mängude koguna. SD-kaarte on võimalik vastavalt vajadusele vahetada. Valve uurib võimalust, et tulevikus saaks mänge SD-kaardile paigaldada ka mõnes teises seadmes, näiteks arvutis. Alates 2023. aasta veebruarist on lisandunud ka võimalus laadida mänge alla lokaalses võrgus mõnest teisest Steam'i installatsioonist. Kuigi Deck on mõeldud peamiselt Steam'i mängude mängimiseks, võimaldab töölaua režiim paigaldada ka kolmanda osapoole poode nagu Epic Games Store, Ubisoft Connect ja Origin. Samuti on võimalik SteamOS täielikult välja vahetada või laadida teisi operatsioonisüsteeme SteamOS'i kõrvale. Tänu süsteemi avatusele on kasutajad saanud paigaldada ka emulaatoreid, et kasutada teistes süsteemides omandatud mänge. 

 Töölaua liides ja kolmanda osapoole tööriistad 
pisi|270x270px|Steam Deck'i töölaua liides
Decki operatsioonisüsteemi saab käivitada ka töölaua režiimis, mis kasutab KDE Plasma töölauda ja immuutsüsteemi failisüsteemi. Kolmanda osapoole tarkvaratööriistu, näiteks SteamOS-i pluginahaldurit Decky, emulatsioonihaldurit EmuDeck ja batocera.linux distributsiooni, saab lisada Deckile töölaua režiimi kaudu.

 Väljalase 
Steam Decki ettetellimised avati päev pärast selle avalikustamist. Ettetellimine piirati ainult nendele kasutajatele, kellel oli Steam'i konto loodud enne 2021. aasta juunit, et vältida edasimüüjate varude tühjendamist ja muuta seadme ostmine ausamaks. Ettetellimise esimesel päeval koormati suur nõudluse tõttu Steam'i serverid ajutiselt üle. 2021. aasta septembriks saadeti arendajatele välja Steam Decki arenduskomplektid.

Steam Deck lasti välja 25. veebruaril 2022 Põhja-Ameerikas ja Euroopa piirkondades. Põhja-Ameerika algasid hinnad $399-st, Euroopas, aga €419-st. Steam Decki turuletoomise raames andis Valve 1. märtsil 2022 tasuta välja mängu Aperture Desk Job, mis on Portal'i põhineb seerial ja mõeldud Steam Decki funktsioonide demonstreerimiseks, kuigi mängu saab mängida ka tavalise kontrolleriga. Arendajate abistamiseks Steam Decki jaoks tarkvara loomisel ja testimisel andis Valve välja avatud lähtekoodiga litsentside all SteamOS Devkit Client'i ja Server'i.

Tänu seadme populaarsusele teavitati osa ettetellijatest, et 64 GB ja 256 GB NVMe mudelite tarne lükkub teise kvartalisse 2022 ja 512 GB NVMe mudel kolmandasse kvartalisse. Valve teatas 2021. aasta novembris, et ülemaailmse kiibipuuduse tõttu ei suuda nad esialgu seadet detsembriks tarnida ning tarned algavad hoopis 2022. aasta veebruaris, säilitades siiski ettetellimise järjekorra. Valve täitis kõik ettetellimused 2022. aasta oktoobriks ja avas seejärel Steam Decki kõigile vabamüügiks, kuigi Valve teatas, et võib vajadusel uuesti ettetellimissüsteemi juurde tagasi pöörduda, kui nõudlus peaks taas liiga suureks kasvama. 2024. aasta detsembris lasti Steam Deck ametlikult müügile ka Aasias.

Vaata ka
Steam
Valve Corporation
Mängukontroller

Viited

Välislingid

Kategooria:Pihukonsoolid